Όπως ανακοινώθηκε και στην Ιστοσελίδα του Τμήματος την Παρασκευή 27/03/2020 και ώρα 11:00 θα ξεκινήσουν τα μαθήματα εξ αποστάσεως της Θεωρίας του Μαθήματος «Δορυφορικές Τηλεπικοινωνίες». Παρακάτω υπάρχουν διευκρινήσεις για την συμμέτοχή σας στα μαθήματα.

1. **Όσον αφορά στα πνευματικά δικαιώματα, οι φοιτητές θα πρέπει να είναι σύμφωνοι με τα παρακάτω:** «*Το σύνολο του Περιεχομένου ενός Μαθήματος της πλατφόρμας Microsoft Teams του Πανεπιστημίου Ιωαννίνων, συμπεριλαμβανομένων, ενδεικτικά, αλλά όχι περιοριστικά, των κειμένων, διαφανειών, γραφικών, φωτογραφιών, σχεδιαγραμμάτων, απεικονίσεων, βίντεο και γενικά κάθε είδους αρχείων αποτελεί αντικείμενο πνευματικής ιδιοκτησίας (copyright) του Διδάσκοντα και διέπεται από τις εθνικές και διεθνείς διατάξεις περί πνευματικής Ιδιοκτησίας, με εξαίρεση τα ρητώς αναγνωρισμένα και αναφερόμενα πνευματικά δικαιώματα τρίτων, συνεργατών και φορέων. Συνεπώς, απαγορεύεται ρητά η αναπαραγωγή, αναδημοσίευση, πώληση, μετάδοση, έκδοση, εκτέλεση, αντιγραφή και εμφάνιση σε κοινωνικά δίκτυα, μέρους ή όλου του περιεχομένου ενός Μαθήματος της πλατφόρμας Microsoft Teams χωρίς τη ρητή προηγούμενη έγγραφη συναίνεση του Διδάσκοντα. Κατ’ εξαίρεση, επιτρέπεται η παρακολούθηση και μόνο του περιεχομένου ενός Μαθήματος σε απλό προσωπικό υπολογιστή για αυστηρά προσωπική χρήση (ιδιωτική μελέτη ή έρευνα, εκπαιδευτικούς σκοπούς), η παρακολούθηση δε αυτή δεν σημαίνει καθ’ οιονδήποτε τρόπο παραχώρηση δικαιωμάτων πνευματικής ιδιοκτησίας.»*
2. Αρχικά θα πρέπει να εγκαταστήσετε (ή να χρησιμοποιήσετε online) το Office 365 σύμφωνα με αυτές τις [οδηγίες](https://www.uoi.gr/wp-content/uploads/2020/01/odigies-microsoft-office-365.pdf). Το Office 365 περιλαμβάνει τις γνωστές εφαρμογές γραφείου Word, Excel, PowerPoint, αλλά και το Teams.
3. Διαβάστε τον [οδηγό χρήσης](https://www.uoi.gr/wp-content/uploads/2020/03/odigos-xrisis-teams.pdf) του Teams (Αγνοήστε την ενότητα 5 που προορίζεται για τους διδάσκοντες). Για κάθε μάθημα που θα γίνεται εξ αποστάσεως θα υπάρχει αντίστοιχη ομάδα στο Teams στην οποία θα πρέπει να εγγραφείτε.

Για να εγγραφείτε στην ομάδα του μαθήματος:

* Ανοίγετε το Microsoft Teams
* Επιλέγετε από το κάθετο μενού στα δεξιά την επιλογή **Ομάδες (Teams)\***
* Πατάτε το κουμπί **Συμμετοχή ή δημιουργία ομάδας (Join or create team)** πάνω δεξιά
* Στο πλαίσιο **Συμμετάσχετε σε μια ομάδα με κωδικό (Join a team with a code)** εισάγετε τον κωδικό: 56vrbxb

Για να συμμετέχετε στις βίντεο-διασκέψεις του μαθήματος:

* Λίγο πριν ξεκινήσει το μάθημα ανοίγετε το Microsoft Teams
* Επιλέγετε την ομάδα του μαθήματος
* Μόλις δείτε το μπλε πλαίσιο **Σύσκεψη σε εξέλιξη (Meeting now)** πατάτε το κουμπί **Συμμετοχή (join)**
* Κλείστε την κάμερα και το μικρόφωνό σας για να μην υπερφορτωθεί το σύστημα.

Τους οδηγούς χρήσης καθώς και τα Δικαιώματα Πνευματικής Ιδιοκτησίας θα τα βρείτε και στα έγγραφα της Ασύγχρονης Τηλεκπαίδευσης του Μαθήματος σε ένα καινούργιο φάκελο με όνομα «Οδηγίες\_Εξ\_αποστάσεως\_Εκπαίδευσης»

Για οποιαδήποτε απορία μπορείτε να επικοινωνήσετε μαζί μου

Δημόπουλος Δημήτριος